### Beslutningstema

I denne sag beslutter Teknik- og Miløudvalget, om der kan ske omplacering af frie restmidler fra anlægsprojekt.

### Historik

På Teknik- og Miljøudvalgets møde den 4. maj 2021 besluttede udvalget at frigive midler til henholdsvis en dobbeltrettet cykelsti på [adresse] i Bredebro og en fællessti på [adresse]. Samtidig blev det besluttet, at der skulle projekteres en mindre krydsombygning i krydset Brede [adresse]. Til [adresse] blev der frigivet 0,680 mio. kr. og til [adresse] 0,340 mio. kr. Midlerne blev frigivet af anlægspuljen til cykelstier 2021 (anlægspulje 795).

### Sagsfremstilling

Status for anlægsprojektet i Bredebro er

* at den dobbeltrettede cykelsti langs Langagervej er anlagt. Udgiften til anlægget beløber sig til ca. 0.350 mio. kr. Der er således restmidler på anlægsprojektet på 0,330 mio. kr.
* at fællesstien på [adresse] er projekteret, men er endnu ikke anlagt.
* at krydsombygningen Brede Bygade/Abterpvej er projekteret.

Den bedste udformning og største sikkerhed for cyklister skabes ved både at anlægge fællesstien og samtidig ændre på krydsudformningen.

Der er ikke frigivet midler til krydsombygningen. I september 2021 er projekterne samlet beregnet til en udgift på 0,525 mio. kr. Forvaltningen foreslår, at Teknik- og Miljøudvalget tager stilling til, om restmidler fra cykelstien langs Langagervej kan omplaceres til krydsombygningen Brede Byvej/Abterpvej således, at krydsombygningen kan finde sted samtidig med anlæg af fællesstien, og samtidg med at der er planlagt asfaltarbejde på [adresse]. Den aktuelle usikkerhed omkring prisstigninger, er baggrunden for, at der foreslås omplaceret et større beløb end anlægsoverslaget fra september 2021 giver anledning til.

### Direktøren for Teknik, Klima og Beskæftigelse indstiller,

at Teknik- og Miljøudvalget godkender omplacering af midler til at foretages krydsombygning samtidig med anlæg af fællessti på [adresse],

at der fra anlægsprojekt 894 omplaceres 0,330 mio. kr. til til fællessti og krydsombygning på [adresse] (anlægsnr. 893), og

at indstillingen videresendes til Økonomiudvalget og Kommunalbestyrelsen.

Beslutning fra Teknik- og Miljøudvalget, 16. august 2022, pkt. 6:

Indstillingen anbefales.

Casper Kjær deltog ikke i mødet.

Beslutning fra Økonomiudvalget, 24. august 2022, pkt. 16:

Indstillingen anbefales.

### Beslutning

Indstillingen godkendt.

Børge Møller (C) deltog ikke i mødet.